12.5.2012 Jurnalul Oficial al Uniunii Europene L 125/53 DECIZIA COMISIEI din 10 mai 2012 privind neincluderea diclorvosului pentru tipul de produs 18 în anexa 1, IA sau IB la Directiva 98/8[CE a Parlamentului European și a Consiliului privind introducerea pe piață a produselor biocide [notificată cu numărul C(2012) 3016] (Text cu relevanță pentru SEE) (2012/254/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 98/8/CE a Parlamentului European și a Consiliului din 16 februarie 1998 privind introducerea pe piaţă a produselor biocide (!), în special articolul 16 alineatul (2) al doilea paragraf, întrucât: (1) Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European şi a Consiliului privind introducerea pe piață a produselor biocide () stabileşte o listă a substanțelor active care urmează să fie evaluate în vederea unei posibile includeri în anexa I, IA sau IB la Directiva 98/8/CE. Lista respectivă include diclorvos. (2)  În temeiul Regulamentului (CE) nr. 1451/2007, diclorvosul (nr. CAS 62-73-7; nr. CE 200-547-7) a fost evaluat în conformitate cu articolul 11 alineatul (2) din Directiva 98/8/CE în vederea utilizării în tipul de produs 18, insecticide, acaricide şi produse pentru combaterea altor artropode, definit în anexa V la directiva respectivă. (3) ltalia a fost desemnată ca stat membru raportor şi a prezentat Comisiei, la 20 noiembrie 2007, raportul auto- rității competente, însoțit de o recomandare, în confor- mitate cu articolul 14 alineatele (4) și (6) din Regula- mentul (CE) nr. 1451/2007. ( Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost incluse, în cadrul reuniunii Comitetului permanent pentru produse biocide din 9 decembrie 2011, într-un raport de evaluare. (5) Evaluarea a demonstrat că nu se poate estima că produsele biocide utilizate ca insecticide, acaricide şi produse pentru combaterea altor artropode şi care conțin diclorvos respectă cerințele prevăzute la articolul 5 din Directiva 98/8/CE. Scenariile analizate în cadrul evaluării riscurilor pentru sănătatea umană și pentru mediu au arătat un risc potențial inacceptabil. Prin urmare, nu este indicată includerea diclorvosului în vederea utilizării în tipul de produs 18, în anexa I, IA sau IB la Directiva 98/8/CE. (6) În interesul securității juridice, este necesar să se precizeze data de la care produsele biocide din tipul de produs 18 conținând diclorvos nu mai pot fi introduse pe piaţă, luând în considerare atât efectele inacceptabile ale produselor respective, cât și aşteptările legitime ale producătorilor acestora. (7)  Măsurile prevăzute de prezenta decizie sunt conforme cu avizul Comitetului permanent pentru produse biocide, ADOPTĂ PREZENTA DECIZIE: Articolul 1 Diclorvosul (nr. CAS 62-73-7; nr. CE 200-547-7) nu se include în anexa ], IA sau IB la Directiva 98/8/CE, pentru tipul de produs 18. Articolul 2 În scopul aplicării articolului 4 alineatul (2) din Regulamentul (CE) nr. 1451/2007, produsele biocide din tipul de produs 18 care conţin diclorvos nu se mai introduc pe piață de la 1 noiembrie 2012. Articolul 3 Prezenta decizie se adresează statelor membre. Adoptată la Bruxelles, 10 mai 2012. Pentru Comisie Janez POTOCNIK Membru al Comisiei () JO L 123, 244.1998, p. 1. () JO L 325, 11.12.2007, p. 3.